Solskjær til spillerne: - Vi må bli mannfolk
0Sarpsborg 08 0Molde – Han sa: Vi må bli mannfolk, forteller Molde-stopper Ruben Gabrielsen. Han ble selv rundlurt i straffesituasjonen som ga Pål Alexander Kirkevold sjansen til å avgjøre kampen for godt rett etter pause. Fra kampen: Byttet seks mann og knuste Molde Kirkevold hamret inn 3-0 fra straffemerket - nesten like godt som da han klinket inn ballen på halv volley fra 20 meter etter bare 30 sekunder. – Helt håpløs av meg. Jeg ødela for laget, sier en åpenhjertig Gabrielsen som manglet en fødselsventende Vegard Forren som nabo i Molde-forsvaret. – Vi spilte fin fotball ute på banen, men gikk ikke i krigen, beskriver Gabrielsen. Solskjærs læremester Alex Ferguson ville ganske sikkert tatt frem sin berømte «hårføner» etter 4-0-tap. Men Solskjær har ikke arvet alt fra den litt mer snarsinte skotten. – Hvorfor skal jeg bli sint? spør Solskjær tilbake på VGs spørsmål. – Jeg er skuffet, men ikke sint. Vi må ta læring av dette og komme tilbake mot Aalesund neste gang. Vi har opplevd tøffe smeller i alle mine sesonger i Molde. Vi tapte 3-0 i serieåpningen her og har tapt 1-5 hjemme for Haugesund på 16. mai. Men vi har alltid kommet tilbake, understreker Solskjær. Litt lenger borte i den trange pressesonen på Sarpsborg stadion står Geir Bakke. Molde-assistenten fra The Double-sesongen i 2014 (da Solskjær var i Cardiff) kommer med trøstende ord. – Jeg tror Molde tar gullet. De har så stor ballsikkerhet og så kvikke forflytninger, sier han storsinnet. For et par uker sto Bakke selv temmelig ribbet etter 4-0-tap for Lillestrøm. Sarpsborg scoret ikke mål på de fire første kampene. Mens Molde har gått fra 4-0 over Vålerenga til 0-4 for Sarpsborg på bare fire dager. Elleville svingninger. Solskjær kaller det «Tippeligaen i et nøtteskall». Sarpsborg knuste Start også: – Tokstad som en blodtrent tysker – Vi var mindre bra i banespillet mot Vålerenga enn her. Vi hadde 13-0 i cornere og 70-30 i posession (ballbesittelse). Men var langt fra like gode i de to boksene, beskriver Molde-treneren som gikk fra tre dødballmål mot Vålerenga til tre dødballer baklengs i Østfold. Og har litt å rydde opp i defensivt. Molde har sluppet inn 10 mål på de syv første seriekampene. De to lagene foran på tabellen – Rosenborg og Odd – står tilsammen med fem baklengsmål. Ole Gunnar Solskjær viser til lav snittalder og uerfarent lag når han skal forklare det som skjedde i Saprsborg. Men vil altså ha flere «mannfolk» straks. – Vi gjorde to personlige feil før 1-0 og på 2-0 så snur vi jo oss og fikk ballen i ryggen før den gikk i mål. Ruben (Gabrielsen) og (Joona) Toivio var to mot en på straffesituasjonen. På 4-0 så tror jeg det var en hands i forkant, mener Solskjær. Det spilte ingen rolle. Søndagen tilhørte Sarpsborg, trener Geir Bakke og tomålsscorer Pål Alexander Kirkevold. 25-åringen på utlån fra danske Hobro frem til sommeren, jobbet i hvert fall som et mannfolk. – Kirkevold er god i alle faser av spillet. Det finnes ikke et parameter han ikke leverer på, beskriver Bakke om vestfoldingen som satte stemningen med kjempescoringen etter 30 sekunder. Les om Gudjohnsen på VG+: Det historiske kysset – Jeg så ikke målet, men kjente nesten at det ville bli scoring. Jeg traff helt perfekt, sier den nye Sarpsborg-spissen til VG. Han er med på at dette var hans beste scoring på øverst nivå og muligens også den beste kampen. Sarpsborg har stamina etter en elendig serieåpning. Fem kamper med bare ett mål har snudd seg til hele syv mål mot Molde og Start på under fire døgn. – Vi har en ekstremt god treningskultur og «go» i denne gruppen. Vi spilte bra selv om tapte og har aldri mistet troen, sier Kirkevold etter sine første seriemål for Sarpsborg.
(Sarpsborg-MFK 4-0) Ole Gunnar Solskjær hevder at han ikke ble sint etter stjernesmellen i Østfold. Men spillerne fikk likevel klokkeklar beskjed i garderoben etter ydmykelsen. garderoben etter ydmykelsen.